Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 327

12. évfolyam Évi óraszám: 96 óra Belépõ tevékenységformák Elektronika alapjai: Az elektronika további alapismereteinek, az elektronikai elemeknek, rendszereknek a megismerése és gyakorlatban történõ alkalmazása. Tanári segítséggel a tanulókban a rendszerszemlélet kialakítása, az elektronikai rendszereket alkotó elemek kapcsolatának, funkciójának felismerése. Impulzustechnikai alapáramkörök és jelalakjainak értelmezése. Digitális alapáramkörök mûködéséhez logikai alapfogalmak és áramkörök értelmezése, kombinációs és szekvenciális hálózatok vizsgálata. Az elektronikus áramkörökben mûködõ alkatrészek paramétereinek ismerete alapján a gazdaságos alkalmazás lehetõségeinek felismerése. Elektronika alapjai Témakörök Tartalmak Impulzustechnikai alapára mkörök Az impulzus fogalma és fajtái, az impulzusformák jellemzõi. Passzív jelformálás: — differenciáló, integráló és vágó áramkörök. Impulzusok elõállítási módjai: — a félvezetõ elemek kapcsoló üzemmódja, multivibrátorok, aktív jelformálók, Schmitt-trigger áramkör, fûrészjelek elõállítása. Digitális alapáramkörök Logikai alapfogalmak: — analóg és digitális mennyiségek, számrendszerek, átszámítási algoritmusok, numerikus és alfanumerikus kódok, — a logikai algebra szabályai és tételei, logikai függvények, — szabályos alakok, algebrai és grafikus egyszerûsítések. Logikai alapáramkörök: — kapuáramkörök, elemi tárolók, kombinációs és szekvenciális hálózatok, logikai rendszerek. A továbbhaladás feltételei Elektronika alapjai: Legyenek képesek az impulzus fogalmának és jellemzõinek értelmezésére, az impulzusfajták felsorolására. Tudják értelmezni a jelformálók jellemzõit, legyenek képesek felsorolni a passzív jelformálók alkalmazási területeit. Tudják elmagyarázni az impulzus-elõállító áramkörök mûködését. Értelmezzék a multivibrátorok jellemzõit, sorolják fel az aktív jelformálók alkalmazási területeit. Tudják megkülönböztetni az analóg és digitális jelformákat, értelmezni a digitális jelformák jellemzõit. Legyenek képesek a logikai algebra szabályainak és tételeinek alkalmazására, tegyenek különbséget közöttük. Ismerjék fel a kombinációs és a szekvenciális áramköröket, a kapuáramkörök és az elemi tárolók típusait, igazságtáblázatait, mutassák be vezérlési lehetõségeiket. ELEKTROTECHNIKA—ELEKTRONIKA SZAKMACSOPORTOS ALAPOZÓ GYAKORLATOK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek és képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. Az Elektrotechnika—elektronika szakmacsoportos alapozó gyakorlatok tanításának célja a szakmacsoportban a tanulók pályaválasztásának elõsegítése, a szakmacsoport tevékenységformáinak és technológiáinak megismertetése. Keltse fel a tanulók érdeklõdését a mûszaki problémák iránt, mutassa be, mivel foglalkoznak a szakmacsoportban képesítést nyert szakemberek. Járuljon hozzá a tanulók egyéni életpályájának megtervezéséhez. Mutassa be az elméletben tanultak gyakorlati alkalmazását, az elmélet és a gyakorlat kapcsolatát. A természettudományi tantárgyak tananyagára építve fejlessze és formálja a tanulók mûszaki szemléletét. Tegye képessé a tanulókat az ok-okozati összefüggések feltárására. Mutassa be a mûszaki pályák szépségeit, hasznosságát, veszélyeit, az ipar jellemzõit, hasznosságát, környezeti hatásait, fejlõdésének irányát. Biztosítson lehetõséget a tanulóknak képességeik szélesebb körû kibontakoztatására, a tanárnak a tanulói érdeklõdés felkeltésére és a tehetség felkutatására. Az Anyagmegmunkálási alapgyakorlatok oktatásának célja a fémipari szerszámok és mérõeszközök megismerése, használatuk elsajátítása, forgácsoló és forgácsolásmentes anyagmegmunkálások, ill. szerelések elvégzése. A Villamos alapgyakorlatok oktatásának célja szerszámok és egyszerû villamos mûszerek kezelésének elsajátítása, passzív alkatrészek gyakorlati megismerése, mûszeres bevizsgálása, dokumentáció alapján áramkörök mûködésének értelmezése, villamos mûködési folyamatok vizsgálata, egyszerû villamos szerelések elvégzése. Az Elektrotechnikai alapgyakorlatok oktatásának célja, hogy a tanulók tudják az egyszerû egyenáramú áramkörök szerelését, mûszeres ellenõrzését elvégezni. Az Elektrotechnikai alapmérések oktatásának célja, hogy a tanulók ismerjék meg a villamos mûszerek kezelését, felhasználását. A mérésekkel igazolják az elektrotechnika keretében megismert villamos ismereteket, szabályokat, összefüggéseket. Fejlessze a tanulókban a pontosságot, a tervszerûséget, az igényességet, tudatosítsa a tanulókban a biztonságos munkavégzés fontosságát. Az Elektronikai alapmérések oktatásának célja, hogy az elektronikai egységek, rendszerek mûködését a tanulók behatóan megismerjék, a gyakorlatban alkalmazzák. Segítse elõ a mûszaki segédletek, szakkönyvek alkalmazását. Az Elektronikai alapgyakorlatok oktatásának célja, hogy a tanulók elektronikus kapcsolásokat dokumentáció alapján megépítsenek, a megépített kapcsolást üzembe helyezzék, az építés során keletkezett hibákat mérések segítségével megkeressék, a hibákat tudják kijavítani. Az üzemi körülményeket megismerjék, gyakorolják az önálló munka megszervezését és a mu nkavégzést. Fejlesztési követelmények A gyakorlati feladatok megoldása során fejlõdjenek a tanulók szakmai tantárgyak tanulásához szükséges képességei, különösen az algoritmikus gondolkodás, az önálló megfigyelés képessége, a kreativitás, az ismeretek alkalmazási képessége. Alakuljon ki, fejlõdjön, erõsödjön meg a tanulók önálló munkájukkal kapcsolatos igényessége, gyakorlati mu nkájuk legyen átgondolt, célszerû, biztonságos, eredményes. Fejlessze a tanulók fegyelmezettségét, pontosságát, az elõírások, a munka- és tûzvédelmi szabályok betartását. Alakítsa ki a tanulók felelõsségérzetét egymás, valamint a környezet és a természet megóvása iránt, a társakkal való együttmûködés, a közösség és az egyén érdekei összeegyeztetésének képességét, az önismeretet. A tevékenység során a tanulók szokjanak hozzá megfigyeléseik jegyzõkönyvben vagy naplóban való rögzítéséhez, az eredmények értelmezéséhez, a szakirodalom használatához, a munkavégzéshez szükséges eszközök, berendezések, mûszerek balesetmentes kezeléséhez. A munkavégzés során fejlessze, formálja a tanulók manuális képességeit, mûszaki nyelvezetét (a mûszaki kifejezések használatának elsajátítását), mûszaki szemléletét, mûszaki mûveltségét, kreativitását, absztraháló képességét, döntési képességének kialakítását. A gyakorlati foglalkozásokra a tanulók készüljenek fel, tervezzék meg munkájukat, értékeljék és helyesen alkalmazzák az eredményeket, szakszerûen használják a szerszámokat, kézi eszközöket, mûszereket. A gyakorlatok, a mérések során a tanulók ismerjék meg a tevékenységük veszélyeit, a veszélyhelyzetekben szükséges magatartást, a bekövetkezõ baleset során szükséges intézkedéseket. A tevékenységeik során szokjanak hozzá az önálló, biztonságos, körültekintõ, a társakra is figyelõ, segítõkész gyakorlati munkához. A tevékenység végzése során erõsödjék a tanulókban a kötelességtudat, a felelõsségérzet, a mások munkájának, eredményeinek, teljesítményének tisztelete. Folyamatosan erõsödjék a szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön, erõsödjön a szakmához, a választott munkához, életpályához való kötõdés.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes